Yenna-d daɣen, Tanɣumnayt, tettili iwakken ad tzuzef tillas ɣef yiferdisen yezdin awal ittwakennan (comparé), akked wawal uɣur kennan (comparant). *207 Ṣalḥi M-A, ur isexdam ara awal tanɣumnayt, netta isemras : tumnayt ; ɣur-s tumnayt d abeddel n yinumak n wawalen ɣas ur yelli wacu i ten-icerken, yenna-d belli tumnayt, « D tugna yeqqnen ɣer ubeddel n yinumak n wawalen, yerna ur yelli wassaɣ gar-asen. Llan wid iwalan tumnayt amzun d takanit wezzilen (mi ara yettwakkes wallal n tkanit). D acu kan, tamuɣli-agi ur d-tsemḥalleq ara i leṣnaf n tumnayt i yellan. Llant tumnayin ur nebni ara ɣef tukksa n wallal n tkanit. »208